Fredag blev Emil Poulsen kåret til Danmarks bedste naturformidler.

Han dykker med giftige slanger, kommer helt tæt på kronhjorte og forklarer, hvad rewilding er for noget, og om træer egentlig kan tale. Det hele gør han med et videokamera i hånden, så vi alle kan lære noget om naturen på TikTok. Og han gør det så godt, at han fredag blev kåret til Danmarks bedste naturformidler på Naturmødet i Hirtshals. Udover at have gjort naturen populær hos unge på TikTok er han naturfotograf og dykkerinstruktør, og det er ikke første gang, han vinder en pris. Sidste år vandt han nemlig Naturfondens pris for årets bedste naturfoto med et billede af en kronhjort, der brøler i regnen . Mød Emil lørdag Hvis du er blevet nysgerrig på at møde den unge naturformidler, er han også lørdag at finde i Nordjylland. Klokken 15 besøger han Life Scenen på Naturmødet i Hirtshals til en samtale med biolog Vicky Knudsen.